Dr geologisch Undergrund vu dr Vorbärgzone wird vu Buntsandstei oder Muschelkalch bildet, wu mit mit meh oder weniger mächtige Lösspakete yberdeckt sin. Bsunders im Ybergangsberiich vu dr Vorbergzone zue dr Elzniderung sin d'Lössschichte zimli mächtig. D'Elz sälwer bildet alluviali Kiis- un Sandablagerunge, uf däne friejer vor allem Mattewirtschaft betriebe worre isch- Hit sin sälli Fläche  zmeischt zue Agger umbroche. Under Geologe bekannt isch die sog. Landecker Verwerfung im Ortsdeil Landeck. Die Verwerfung isch wo oberhalb vum Ort direkt an dr Stross sichtbar - un e viilfach besuechts Exkursionszil vu geologische Lehrverastaltunge.